Kiøbenhavns Postrytter, 1791-08-01
Haag, den 23 Julii. Man læser her Afskrivt af et Brev, dateret Aachen, den 27de Junii, som Kongen af Sverrig har tilskrevet sin Ambassadeur i Paris, Baron Stael von Holstein, og lyder saaledes: "Midt under den dybe Sorg, jeg føler over det Uheld, som paa nye har truffet Kongen af Frankerige og hans Familie, kan jeg blot overlade mig til de Følelser, som jeg vil deele ey allene med alle Souverains, men ogsaa med alle omfindtlige Siæle, der see en dydig, sagtmodig, from og forfulgt Fyrste vende tilbage til de Lænker, som hans oprørske Undersaatter havde beredet ham, og fra hvilke han havde havt den Lykke at redde sig. Som Repræsentant for en Fyrste, der sin hele Livstid vil sørge for at haandhæve sit Folks retmæssige Friehed, dets offentlige Rolighed og sin Krones Værdighed, venter jeg af Dem, at Deres Skridt ville blive afpassede efter mit hele Liv, min bekiendte Caracter, og Gustavernes Trones Værdighed, men især efter den Tænkemaade, af hvilken jeg besiæles for Deres Allerchristeligste Majestæter. Den Omhu De i disse sørgelige Øyeblikke kan vise Høystsamme, anvises Dem ikke som et Middel til at behage mig, men som en med Deres Post nøye forbunden Pligt. Det er nemlig en Følge af Deres Pligter, at De, som min Ambassadeur, ikke indlader Dem i Underhandling med nogen, som ikke dertil er forsynet med den Allerchristeligste Konges frievillige Authoritet; thi siden denne Fyrste ved sin Afreise fra Paris efterlod sit Manifest, og blev tvunget til at reyse tilbage, er hans Fangenskab altfor authentisk, til at man ikke skulde ansee enhver Act, som udkommer under hans Navn, for med Magt aftvungen, intetbetydende og uægte. Det er derfor min udtrykkelige Villie, at De afholder Dem fra al Conference med den saa kaldte Minister for de udenlandske Affairer, og at De, paa alt hvad man enten mundtlig eller skrivtlig maatte meddele Dem i diplomatisk Form, blot mundtligen svarer: at Deres Pligt ey tillader Dem at entrere deri, siden de nyeligen forefaldne uventede Begivenheder saa aldeles afvige fra den almindelige Orden. J øvrigt har De at rette Dem efter de andre Ambassadeurers Fremgangsmaade, og fornemmeligen følge og understøtte dem, som kiendeligst tage den allerchristeligste Konges Partie. Disse ere de eeneste Ordres, jeg i dette Øyeblik kan foreskrive Dem. Men naar jeg foreskriver Dem benævnte Forholdsregler, der sigte til min Værdigheds Haandhævelse, saa maa jeg ogsaa tage den Fare i Betragtning, som Deres personlige Forfatning er udsat for, og omendskiøndt jeg ikke noget Øyeblik bør troe, at det er mueligt, den helligede Værdighed, med hvilken jeg har beklædet Dem, kunde nogensinde komme i Fare, saa maa man dog vente alting af et Folk, som har vovet at lægge sine strafværdige Hænder paa dets egen Souverains Person. Just derfor maa De anvende den største Opmærksomhed paa at undgaae al Leylighed til at compromittere Deres Person og Deres Værdighed. J Deres Huus maa herske den dybeste og kiendeligste Smerte; men udenfor samme maa De blot rette Dem efter Politie Lovene, som enhver offentlig Minister er underkastet, hvor han endog opholder sig. Jeg venter saaledes af Dem Mod, Standhaftighed, Klogskab og Lydighed, og beklager Dem for den Fare og de sørgelige Omstændigheder, De er omringet af. Hvorfor jeg beder den Almægtige &c. Generalstaterne have nu under 14de hujus, til Fordeel for det Ostindiske Compagnie, overalt i Republiken forbudet al Jndførsel og Udsalg af Theer, som ikke skeer af bemeldte Compagnie selv, under Straf af Confiscation og en Mulct af de indførte Theers firedobbelte Værdie. Fra dette Forbud ere blot de Theer undtagne, som enten allerede ere i Landet, eller forinden 14 Uger indføres fra Gothenburg og hele Sverrig, fra Dannemark, Hamburg, Bremen og Embden inden 8, fra Brabant, Flandern og Dunkirchen inden 5, fra Frankerige inden 14, fra Spanien inden 28, fra Marseille, Livorno og Triest inden 16 Uger, fra Lissabon inden 30 Dage, og fra Nordamerica inden 12 Uger.